बायजूस की अकाउंट बुक्स की जांच के आदेश, कॉर्पोरेट​​​​​​​ मामलों के मंत्रालय​​​​​​​ ने छह हफ्तों में रिपोर्ट मांगी
BYJU Raveendran Company's Financial Crisis; India's Largest EdTech Company Under Investigation केंद्र सरकार ने देश की सबसे बड़ी एजुकेशन-टेक्नोलॉजी कंपनी (EdTech) बायजूस की अकाउंट बुक्स की जांच के आदेश दिए हैं।
केंद्र सरकार ने देश की सबसे बड़ी एजुकेशन-टेक्नोलॉजी कंपनी (EdTech) बायजूस की अकाउंट बुक्स की जांच के आदेश दिए हैं। ब्लूमबर्ग की रिपोर्ट के मुताबिक, कॉर्पोरेट मामलों के मंत्रालय ने छह हफ्तों में रिपोर्ट मांगी। पिछले महीने कंपनी के ऑडिटर और बोर्ड के तीन सदस्यों ने इस्तीफा दिया था।
बायजूस की ओर से अब तक कोई जवाब सामने नहीं आया
इस जांच के बाद कंपनी के मामलों का आंतरिक आंकलन किया जाएगा और निरीक्षण में जो सामने आएगा, उसके आधार पर सरकार फैसला लेगी कि क्या मामले को सीरियस फ्रॉड इंवेस्टिगेशन ऑफिस के पास ले जाने की जरूरत है या नहीं। हालांकि, कॉरपोरेट मामलों के मंत्रालय और बायजूस की ओर से अब तक कोई जवाब सामने नहीं आया है।
कंपनी की वैल्यू आखिरी फंडिंग राउंड में 22 मिलियन डॉलर थी। उसने डेट एग्रीमेंट की कुछ शर्तों का उल्लंघन करने के बाद अपने 1.2 बिलियन डॉलर टर्म लोन को रिस्ट्रक्चर करने के लिए दोबारा चर्चा शुरू की थी।
एक समय पर देश के स्टार्टअप्स में कंपनी को अच्छे उदाहरण के तौर पर जाना चाहता था, लेकिन अब कंपनी ने हजारों नौकरियों में कटौती की है। इसके साथ कंपनी फाइनेंशियल क्राइसिस से निकलने के लिए एक अरब डॉलर से ज्यादा जुटाने की तैयारी कर रही है।
बायजूस के बोर्ड के कुछ अहम सदस्यों ने दिए इस्तीफे
बायजूस के फाउंडर बायजू रवींद्रन के साथ कुछ मसलों पर मतभेद की वजह से कुछ दिन पहले बोर्ड के कुछ अहम सदस्यों ने इस्तीफे दे दिए। जिन लोगों ने इस्तीफे दिए हैं, उनमें जीवी रविशंकर, विवियन वू और रसेल ड्रेसनस्टॉक शामिल हैं। रविशंकर सिकोया कैपिटल के प्रतिनिधि थे।
अब बायजूस के बोर्ड में रिजू रवींद्रन, बायजू रवींद्रन और दिव्या गोकुलनाथ बचे हैं। दिव्या बायजू रवींद्रन की पत्नी हैं। इससे पहले 5 मई को बायजूस के ब्रांड और क्रिएटिव स्ट्रैटजी के सीनियर डायरेक्टर आदित्यन कयालाकल ने इस्तीफा दे दिया था।
निवेशकों के साथ डील पर मतभेद
कंपनी के शेयरधारकों से जुड़े एक सूत्र के मुताबिक, पिछले साल से ही कंपनी के संस्थापक और बोर्ड सदस्यों के बीच मतभेद चले आ रहे हैं। कंपनी जिस तरीके से चलाई जा रही है, उससे बोर्ड के सदस्य खुश नहीं हैं। खास तौर पर निवेशक कंपनियों के मैनेजमेंट के साथ बायजू की बातचीत का रुख मदभेद के केंद्र में है। बायजू बोर्ड के सदस्यों और निवेशकों की बात नहीं सुनते।
बीते वित्त वर्ष के नतीजे लंबित, ऑडिटर डेलॉय का इस्तीफा
दुनिया की सबसे बड़ी ऑडिट कंपनियों में शुमार डेलॉय ने भी बायजूस के लीगल ऑडिटर के तौर पर इस्तीफा दे दिया था। डेलॉय ने एक बयान में कहा कि 31 मार्च, 2022 को समाप्त वित्त वर्ष के लिए कंपनी के फाइनेंशियल स्टेटमेंट लंबे समय से पेंडिंग हैं।
इसके अलावा वित्त वर्ष 2020-21 के बारे में भी कोई कम्युनिकेशन नहीं होने की वजह से अब तक ऑडिट शुरू नहीं हो पाया है। बायजूस ने डेलॉय की जगह बीडीओ (एमएसकेए एंड एसोसिएट्स) को कंपनी का लीगल ऑडिटर नियुक्त किया।
